Diari Oficial de la Generalitat Valenciana


Sumari del DOGV 5476, del 23-03-2007 (2007/3736)

RESOLUCIÓ de 9 de març del rectorat de la Universitat Jaume I de Castelló, per la qual es convoca concurs de mèrits per a la provisió de places de personal docent contractat de caràcter indefinit (contractats doctors i col·laboradors), creades per transformació de places d'ajudant o de professorat associat existents a l'entrada en vigor de la llei orgànica 6/2001, de 21 de desembre, d'universitats.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5476

Data del DOGV
:   23-03-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/3736


Data del document
:   07-03-2007

Organisme emissor
:   Universitat Jaume I de Castelló

Tipus de document
:   Resolució

Correcció d'errades

Anàlisi jurídica

 Descriptors 

:   * traducció
    * personal docent
    * enginyer
    * ciència administrativa
    * estadística
    * concurs administratiu
    * universitat
    * ciència econòmica
    * lingüística
    * professió de la comunicació

El Decret 117/2006 de 28 de juliol del Consell de la Generalitat Valenciana (DOGV 01/08/2006), modifica la disposició transitòria tercera del Decret 174/2002 de 15 d'octubre i estableix que, fins al mes d'octubre de 2008, les places de professor contractat doctor o de professor col·laborador que es creen per transformació de places d'ajudant o de professor associat existents a l'entrada en vigor de la Llei orgànica 6/2001, de 21 de desembre, d'universitats, es proveiran mitjançant concurs, en el qual es valoraran exclusivament els mèrits acreditats d'acord amb el barem que establisca la universitat.
A l'empara d'aquesta norma, la Universitat de Jaume I de Castelló convoca concurs de mèrits per a la provisió de les places que es detallen en l'annex I, d'acord amb les següents
BASES
1. Normes generals
El concurs es regeix pel que disposen la Llei orgànica 6/2001, de 21 de desembre, d'universitats (BOE 24/12/01), a partir d'ara, LOU, el Decret 174/2002, de 15 d'octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, per la Normativa per al desenvolupament dels concursos d'accés a cossos de funcionariat docent universitari i dels concursos de selecció de professorat col·laborador i contractat doctor de la Universitat Jaume I de Castelló (aprovada pel Consell de Govern Provisional el 3 d'octubre de 2003) (a partir d'ara, Normativa de l'UJI), el Decret 117/2006 de 28 de juliol, del Consell, sobre règim transitori d'aplicació, per a les universitats públiques valencianes, al règim del personal docent i investigador contractat laboral regulat en el Decret 174/2002, de 15 d'octubre; per les disposicions que regulen el règim d'ingrés en l'administració pública; per els restants normes d'aplicació general i pel que es disposa en aquestes bases.
2. Requisits generals i específics
2.1 De caràcter general
a) Tenir fets els 18 anys i no superar l'edat de jubilació.
b) Estar en possessió o en condicions d'obtenir el títol acadèmic exigit per a cada figura. Si han realitzat els estudis fora de l'Estat espanyol, la titulació acadèmica ha d'estar homologada pel Ministeri d'Educació, Cultura i Esports. Els candidats amb títols de la Unió Europea han de presentar l'homologació del títol o la credencial de reconeixement dirigit a l'exercici de la professió de professor o professora d'universitat, d'acord amb el que disposa l'Ordre ministerial de 23 de gener de 1995 (BOE de 28). Si s'ha obtingut fora de la Unió Europea la titulació exigida per a la plaça, cal posseir la corresponent homologació a Espanya, d'acord amb el que disposa el Reial decret 285/2004, de 20 de febrer (BOE de 4 de març).
c) No patir malaltia o discapacitat física o psíquica que impedisca l'exercici de les corresponents funcions.
d) No haver sigut separat del servei ni inhabilitat per a l'exercici de funcions públiques o exercir càrrecs o funcions declarats incompatibles amb la docència. Així mateix, l'exercici de les places convocades queda sotmès a la Llei 53/1984, de 26 de desembre, i a les normes de desenvolupament, en matèria d'incompatibilitats. Els aspirants la nacionalitat dels quals no siga l'espanyola no han d'estar sotmesos a sanció disciplinària o condemna penal que impedisca, al seu Estat, l'accés a la funció pública.
e) Els aspirants que no siguen de nacionalitat espanyola han de posseir un coneixement del castellà adequat per al desenvolupament de les seues funcions.
f) Haver satisfet les taxes per a participar en el procés selectiu o acreditar estar exempt del pagament per tenir una discapacitat en grau igual o superior al 33%,
g) Els aspirants que sol·liciten places amb perfil de docència en valencià han d'acreditar el nivell mitjà de coneixements de valencià.
2.2 De caràcter específic:
a) Per accedir a places de professorat contractat doctor:
Estar en possessió del títol de doctorat amb, almenys, tres anys d'activitat docent o investigadora postdoctoral, avaluada positivament per l'Agència Nacional d'Avaluació de la Qualitat i Acreditació o per la Comissió Valenciana d'Acreditació i Avaluació de la Qualitat.
b) Per accedir a places de professorat col·laborador:
Estar en possessió del títol de llicenciatura, arquitectura, enginyeria, diplomatura, arquitectura tècnica o enginyeria tècnica, i disposar d'un informe favorable de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.
2.3 El compliment d'aquests requisits per a concursar està referit sempre a la data d'expiració del termini fixat per a sol·licitar la participació en aquest concurs i s'ha de mantenir fins a la data de formalització del contracte.
2.4 L'acreditació de les condicions generals que exigeix la legislació vigent per a l'accés del personal al servei de les administracions públiques s'ha de realitzar, per a aquells concursants que hagen obtingut plaça, abans de la seua contractació.
3. Presentació de sol·licituds
3.1 Per a prendre part en els concursos, les persones interessades han de presentar la sol·licitud de participació que s'indica en l'annex II d'aquesta convocatòria, indicant el codi de la plaça a la qual opten. Les sol·licituds s'han de presentar al Registre General de la Universitat Jaume I Rectorat i serveis centrals, campus del Riu Sec (horari: de dilluns a divendres, de 9 a 14 hores i de 17 a 19) o als registres enumerats en l'article 38.4 de la Llei 30/1992, de règim jurídic de les administracions públiques i del procediment administratiu comú, en el termini de 20 dies hàbils a partir de l'endemà de la publicació d'aquesta convocatòria en el Diari Oficial de la Generalitat. Juntament amb la sol·licitud s'ha de presentar la documentació següent:
a) Fotocòpia del document nacional d'identitat o, les persones que no tenen la nacionalitat espanyola, el document que acredite la seua identitat i data de naixement.
b) Fotocòpia del títol acadèmic exigit en la base 2.2, o resguard d'haver abonat els drets d'expedició. Si s'han realitzat els estudis fora de l'Estat espanyol s'ha de presentar la fotocòpia dels documents a què fa referència la base 2.1.b.
c) Fotocòpia de l'avaluació positiva o de l'informe favorable, segons la plaça, de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.
d) Resguard original de l'ingrés de les taxes en concepte d'admissió a proves. Aquestes taxes són de 25,77 euros i s'han d'ingressar en el compte corrent núm. 7325691784 Universitat Jaume I de Castelló. Drets d'examen de Bancaixa, entitat 2077, sucursal 0580. A més del nom i els cognoms s'hi ha d'indicar el número de document nacional d'identitat i el número de la plaça.
Les instàncies presentades en les oficines de correus han de complir el procediment establert en l'article 205.3 del Reglament dels serveis de Correus: les instàncies s'han de presentar en sobre obert perquè l'empleat estampe el segell de data en la part superior esquerra de les sol·licituds, i hi ha de figurar clarament el nom de l'oficina i la data.
3.2 Traducció de documents
Els documents acreditatius dels requisits presentats en un idioma distint dels oficials de la Universitat Jaume I de Castelló s'han de presentar acompanyats de la traducció jurada a qualsevol dels idiomes oficials de la Universitat Jaume I.
4. Protecció de dades personals
Les dades de caràcter personal recollides en els documents aportats per les persones que presenten la sol·licitud de participació quedaran incloses en un fitxer automatitzat. La Universitat Jaume I es compromet a no fer un ús distint d'aquestes dades per al qual han estat sol·licitades, d'acord amb la Llei orgànica 15/1999, de 13 de desembre, de protecció de dades.
La Universitat Jaume I informa sobre la possibilitat d'exercir els drets d'accés, de rectificació, de cancel·lació i, si escau, d'oposició, d'acord amb l'article 5 de la Llei 15/1999. Aquests drets s'han d'exercir, per escrit, davant la Secretaria General d'aquesta universitat.
5. Relació de persones admeses i excloses
5.1 Després que haja finalitzat el període de presentació de sol·licitud, la universitat publicarà a la pàgina web on consta la convocatòria i al tauler d'anuncis del Servei de Recursos Humans, la relació provisional de persones admeses i excloses del concurs, amb indicació dels motius de l'exclusió, si escau, tot indicant les persones interessades que, si no ho esmenen en el termini improrrogable de deu dies hàbils, perden el seu dret.
En qualsevol cas, per tal d'evitar errors i per a possibilitar la seua esmena en temps i forma, les persones aspirants han de comprovar no sols que no figuren en la relació de persones excloses, sinó que, a més a més, les seues dades personals consten correctament en la pertinent relació de persones admeses.
Les persones que dins del termini assenyalat no esmenen l'exclusió o no al·leguen l'omissió seran definitivament excloses de la participació de les proves.
5.2 Finalitzat aquest termini, s'elevarà a definitiva la llista provisional amb les modificacions que pertoquen, i es publicarà també a la pàgina web. Contra aquesta resolució es podrà interposar recurs en els terminis que preveuen els articles 107 i següents de la Llei 30/1992, de 26 de novembre, de règim jurídic de les administracions públiques i del procediment administratiu comú.
És causa d'exclusió, a més de les assenyalades en altres apartats d'aquestes bases, l'omissió de la signatura en la sol·licitud.
5.3 Les persones que resulten excloses en la relació definitiva poden sol·licitar el reintegrament de les taxes mitjançant instància dirigida al Rectorat. En la instància han d'indicar les dades bancàries on s'ha de fer efectiva la transferència.
6.Comissions de selecció
6.1 Els concursos els jutjaran les corresponents comissions de contractació, regulades d'acord amb l'article 17 de la Normativa per al desenvolupament dels concursos d'accés a cossos de funcionariat docent universitari i dels concursos de la selecció de professorat col·laborador i contractat doctor de la Universitat Jaume I de Castelló (aprovada pel Consell de Govern Provisional el 3 d'octubre de 2003, i modificada pel Consell de Govern número 1 del dia 9 de febrer de 2004 en l'article 20.7, posteriorment modificada en la sessió número 15 del Consell de Govern d'1 de juny de 2005) segons el qual les comissions de contractació estan formades per funcionariat dels cossos docents universitaris d'aquesta universitat, sempre que siga possible, que ha de comptar amb el grau de doctorat quan el concurs siga per a places en les quals s'exigisca aquest grau acadèmic. Si no n'hi ha, també pot formar part d'aquestes comissions professorat contractat doctor (d'acord amb l'article 108.1 dels Estatuts de la Universitat Jaume I).
6.2 Aquestes comissions les ha de presidir el rector/a o persona en qui delegue, i han d'estar integrades, a més, per vocals preferentment d'aquesta universitat, en la proporció següent:
a) Dos membres vocals designats pel departament entre professorat de l'àrea de coneixement de la plaça.
b) Un membre vocal designat pel Rectorat entre un mínim de cinc proposats pel departament.
c) Un membre vocal designat pel Rectorat entre un mínim de cinc proposats per l'òrgan de representació sindical competent.
6.3 En les comissions en que hi haja membres de distints cossos docents, actuarà com a secretari aquell que pertanya al cos docent amb menor categoria i dins del mateix cos el de menys antiguitat. En aquelles comissions que tots els membres siguen del mateix cos, actuarà com a secretari el membre de menor antiguitat dins d'aquell cos.
6.4 El nomenament com a membre d'una comissió és irrenunciable, excepte quan hi haja una causa justificada que impedisca actuar com a membre d'aquesta. En aquest cas, l'apreciació de la causa al·legada correspon al Rectorat, qui ha d'emetre una resolució en el termini de cinc dies comptadors a partir de la recepció de la renúncia. Tot seguit, s'ha d'actuar, si escau, segons el procediment que estableix l'apartat 6 d'aquest article.
S'entén que concorre una de les causes justificades de renúncia quan un professor/a haja sigut nomenat per a dues o més comissions i acredite que coincideixen en el temps, totalment o parcialment, les actuacions corresponents al període comprès entre la constitució de les comissions i la qualificació dels concursants. En cas que el professorat afectat al·legue aquesta causa, aquest ha de romandre en la comissió que primer s'havia constituït i, si no fóra factible utilitzar aquest criteri de prioritat, queda a la seua decisió lliure l'exercici de l'elecció i les renúncies pertinents.
6.5 En el cas que concórreguen els motius d'abstenció a què es refereix l'apartat 2 de l'article 28 de la Llei 30/1992, de 26 de novembre, de règim jurídic de les administracions públiques i del procediment administratiu comú, les persones interessades han d'abstenir-se d'actuar en la comissió i manifestar el motiu concurrent.
Quan es produïsca la recusació a què es refereix l'article 29 de la Llei 30/1992, de 26 de novembre, de règim jurídic de les administracions públiques i del procediment administratiu comú, la persona recusada ha de manifestar l'endemà de la data de coneixement de la recusació si es dóna o no en ella la causa al·legada. Si nega la causa de recusació, el Rectorat, després d'obtenir els informes i comprovacions que considere oportuns, emetrà una resolució en un termini de tres dies hàbils. Contra aquesta resolució no es pot presentar cap reclamació, sense perjudici que aquesta s'al·legue en interposar recursos posteriors.
6.6 En els casos d'abstenció, de recusació o de causa justificada que impedisquen l'actuació dels membres de la comissió titular, aquests s'han de substituir pels suplents respectius. En el cas excepcional que també el membre suplent complira algun dels supòsits d'impediment citats anteriorment, la universitat ha de nomenar un nou suplent.
6.7 La composició de les comissions és la que figura en l'annex I d'aquesta convocatòria.
7. Procediment de selecció
7.1 Acte de presentació de candidats
En el termini màxim de quinze dies des de la data de publicació de les llistes definitives, la comissió publicarà, en el tauler d'anuncis del Servei de Recursos Humans i en l'adreça http://www.uji.es/serveis/rec-hum/conv-pdi/, la convocatòria de l'acte de presentació de candidats amb una antelació mínima de quinze dies. L'acte de presentació consistirà únicament en el lliurament al president de la comissió, del currículum acadèmic (annex III) amb la documentació acreditativa dels mèrits al·legats.
7.2. Valoració dels mèrits
7.2.1. El barem genèric aplicable en esta convocatòria figura en l'annex IV. La valoració dels mèrits al·legats i acreditats pels concursants consistirà en l'aplicació dels barems específics aprobats pels Departaments de la Universitat Jaume I en desenvolupament del barem genèric per a les figures de professorat contractat doctor o de professorat col·laborador, i la realització d'una entrevista. Aquesta tindrà una valoració màxima de 25 punts i versarà exclusivament sobre els aspectes indicats en una breu memòria que amb aquesta finalitat s'ha d'adjuntar a la resta de documentació indicada per a la valoració de mèrits. Aquesta memòria ha de tenir una extensió màxima de 5.000 caràcters i s'ha d'ajustar al format que figura en l'annex V d'aquesta convocatòria. L'entrevista versarà sobre les principals aportacions que el candidat puga fer a la Universitat Jaume I en funció de les seues capacitats.
7.2.2. Si la comissió de selecció estima que algun mèrit no s'ha acreditat o està insuficientment documentat, ha de notificar al concursant, que disposa d'un termini de deu dies per a presentar la documentació justificativa. Si transcorregut aquest termini la documentació presentada és insuficient, no es puntuarà el mèrit. Aquest termini no permet en cap cas adduir i documentar mèrits que no s'han esmentats en el currículum acadèmic.
7.3. Resolució del concurs
7.3.1. La proposta de provisió de la plaça i les puntuacions obtingudes pels concursants en cada apartat general i en cada subapartat del barem es publicarà en el tauler d'anuncis del centre al qual es troba adscrita la comissió de selecció, en el termini màxim de tres mesos comptadors des de l'endemà al de la finalització del termini per a la presentació d'instàncies i estaran exposades durant el termini establit per a la interposició de recursos.
Aquesta publicació substituirà la notificació individual als interessats i tindrà els mateixos efectes, d'acord amb el que es disposa en l'article 59.5.b de la Llei 30/92, de 26 de novembre
7.3.2. Contra la proposta de la Comissió es pot interposar un recurs d'alçada davant el Rectorat en el termini d'un mes comptador des de l'endemà al de la publicació de la proposta.
7.3.3. La resolució dels concursos estarà sempre supeditada als possibles recursos administratius o contenciosos administratius que es puguen plantejar.
8. Signatura del contracte
8.1. La signatura del contracte per part de la persona seleccionada es produirà en el termini d'un mes comptador des de l'endemà al de la recepció de la notificació que, a aquests efectes, remetrà els serveis administratius corresponents.
8.2. Quan, per causa no imputable a l'administració, no es produïsca la signatura del contracte pel candidat més valorat per la comissió de selecció en els terminis establits en l'apartat anterior, o el candidat renuncie a la plaça o esculla un altre contracte o nomenament incompatible, es contractarà el següent concursant per ordre de puntuació, sempre que aquest arribe a la puntuació mínima que, si escau, siga exigida pel barem. Si cap concursant arriba a la puntuació mínima es podrà convocar un nou concurs per a proveir la plaça.
8.3. No obstant el que s'indica en els paràgrafs anteriors i amb caràcter extraordinari, el Rectorat, a petició de la persona interessada, podrà ampliar el termini per a la signatura del contracte quan per motius de força major o cas fortuït, siga impossible o extraordinàriament dificultós al candidat la incorporació a la universitat en els terminis establits, prèvia ponderació motivada dels interessos públics i el contingut de les al·legacions de la persona interessada.
9. Informació
Es pot accedir a tota la informació de la convocatòria, bases, instàncies i barems, a l'adreça http://www.uji.es/serveis/rec-hum/conv-pdi/.
10. Reclamacions
10.1. Contra les propostes de les comissiones de selecció es pot interposar un recurs d'alçada davant el Rectorat en el termini d'un mes comptador des de l'endemà de la publicació de la proposta.
10.2. Una vegada admès a tràmit, el recurs serà valorat per la Comissió de Reclamacions de professorat contractat de la Universitat Jaume I, formada pel vicerector que tinga atribuïdes les competències en matèria de professorat, que la presidirà, i quatre professors funcionaris dels cossos docents universitària doctors, o contractats doctors, nomenats pel Rectorat a proposta del Consell de Govern, per un període de quatre anys, prorrogable per una única vegada. La comissió es renovarà per meitats, cada dos anys.
10.3. La Comissió de Recursos informarà sobre els aspectes del procediment del procés selectiu i comprovarà l'efectiu respecte per les comissions de selecció dels principis d'igualtat, mèrit i capacitat, sense qüestionar l'àmbit de discrecionalitat tècnica de la comissió seleccionadora. La Comissió de Recursos efectuarà una proposta motivada i vinculant al Rectorat en funció de la qual es confirmarà la proposta de contractació, o s'estimarà totalment o parcialment el recurs amb retroacció d'actuacions, si escau, per a la formulació d'una nova proposta de provisió per part de la comissió de selecció.
10.4. Tret que la resolució del Rectorat indique una altra cosa, la comissió de selecció no haurà d'avaluar de nou tots els concursants, sinó solament aquells a què es refereix la resolució, i únicament en els apartats o els mèrits del currículum que aquesta resolució esmente. No obstant això, si a conseqüència del recurs la nova puntuació afecta la dels altres concursants per superar la puntuació màxima prevista en algun apartat general del barem, caldrà normalitzar i modificar les puntuacions obtingudes per aquests concursants en l'apartat corresponent i, consegüentment, en la puntuació final.
10.5. Les resolucions del Rectorat a què fa referència aquest article exhaureixen la via administrativa i es poden recórrer davant la jurisdicció contenciosa administrativa.
10.6. Quan les comissions de selecció efectuen una nova proposta motivada, com a conseqüència de l'estimació d'un recurs, l'han de notificar a tots els concursants. Contra aquesta proposta es pot interposar recurs d'alçada davant el Rectorat, per qualsevol motiu diferent dels que van servir de fonament al primer recurs.
Castelló de la Plana, 20 de març de 2007.- El rector, i per delegació de signatura (Resolució de 15-06-06), el vicerector d'Ordenació Acadèmica i Professorat, Joan Serafí Bernat i Martí.
ANNEX I
Codi: 10397
Categoria: Professorat Contractat Doctor
Departament: Matemàtiques
Àrea de coneixement: Estadística i Investigació Operativa
Activitat: Col·laborar en les tasques docents i d'investigació que li assigne el Departament relacionades amb l'àrea de coneixement
Perfil: Docent: Estadística en la Enginyeria Informàtica de Gestió i Estadística en la Enginyeria Tècnica en Informàtica de Sistemes.
Investigador: Processos puntuals espacials. Funcions de covariància espacial i espai-temporal. Anàlisi Estadística Implicativa. Mesures i integrals
Dedicació: Completa
Duració: Indefinida
Comissió titular plaça
President: Francisco Montes Suay, Catedràtic d'Universitat, d'Estadistica i Investigació Operativa de la Universitat de València
Vocals: Jorge Mateu Mahiques, professorTitular d'Universitat d'Estadistica i Investigació Operativa de la Universitat Jaume I
Amelia Simó Vidal, professora Titular d'Universitat d'Estadística i Investigació Operativa de la Universitat Jaume I
María del Pilar Orús Báguena, professora Titular d'Escola Universitària d'Àlgebra de la Universitat Jaume I
Agustín Viguri Perea, professor Titular d'Universitat de Dret Civil, de la Universitat Jaume I
Comissió suplent
President: Manuel Sanchis López, Catedràtic d'Universitat, d'Anàlisi Matemàtica de la Universitat Jaume I
Vocals: Guillermo Ayala Gallego, profesor Titular d'Universitat d'Estadistica i Investigacio Operativa, de la Universitat de Valencia
Irene Epifanio Lopez, Professora Contractada Doctora, d'Estadística i Investigació Operativa de la Universitat Jaume I
Juan Carlos Momparler Pechuán, Professor Titular d'Escola Universitària de Matemàtica Aplicada de la Universitat Jaume I
Miguel Pérez Francisco, profesor Titular d'Universitat de Ciència de la Computació i Intel·ligència Artificial, de la Universitat Jaume I
Codi: 10066
Categoria: Professor Col·laborador
Departament: Matemàtiques
Àrea de coneixement: Estadística i Investigació Operativa
Activitat: Col·laborar en les tasques docents que li assigne el Departament relacionades amb l'àrea de coneixement
Perfil: Docent: Estadística en la Enginyeria Informàtica i Inspecció Visual Automàtica en la Enginyeria Informàtica.
Investigador: Models estadístics espai-temporals. Geoestadística
Dedicació: Completa
Duració: Indefinida
Comissió titular plaça
President: Francisco Montes Suay, Catedràtic d'Universitat, d'Estadística i Investigació Operativa de la Universitat de València
Vocals: Amelia Simó Vidal, professora Titular d'Universitat d'Estadística i Investigació Operativa de la Universitat Jaume I
Guillermo Ayala Gallego, profesor Titular d'Universitat d'Estadística i Investigació Operativa, de la Universitat de Valencia
José Joaquín Gual Arnau, professor Titular d'Universitat,,de Geometria i Topologia de la Universitat Jaume I
Wenceslao Rambla Zaragoza, Catedràtic d'Universitat d'Estètica i Teoria de les Arts, de la Universitat Jaume I
Comissió suplent
President: Salvador Hernández Muñoz, Catedràtic d'Universitat, d'Anàlisi Matemàtica de la Universitat Jaume I
Vocals: María Teresa León Mendoza, professora Titular d'Universitat d'Estadistica i Investigacio Operativa, de la Universitat de València
Irene Epifanio Lopez, Professora Contractada Doctora, d'Estadística i Investigació Operativa de la Universitat Jaume I
Manuel Sanchis López, Catedràtic d'Universitat, d'Anàlisi Matemàtica de la Universitat Jaume I
Agustín Viguri Perea, professor Titular d'Universitat de Dret Civil, de la Universitat Jaume I
Codi: 10794
Categoria: Professor Col·laborador
Departament: Finances i Comptabilitat
Àrea de coneixement: Economia Financera i Comptabilitat
Activitat: Col·laborar en les tasques docents que li assigne el Departament relacionades amb l'àrea de coneixement
Perfil: Comptabilitat Financera
Dedicació: Completa
Duració: Indefinida
Comissió titular plaça
President: María Angeles Fernández Izquierdo, Catedràtica d'Universitat, d'Economia Financera i Comptabilitat de la Universitat Jaume I
Vocals: Iluminada Fuertes Fuertes, professora Titular d'Escola Universitària, d'Economia Financera i Comptabilitat, de la Universitat Jaume I
Manuel Illueca Muñoz, professor Titular d'Universitat d'Economia Financera i Comptabilitat, de la Universitat Jaume I
Miguel Martínez Ramos, professor Titular d'Escola Universitària, d'Economia Financera i Comptabilitat, de la Universitat Jaume I
Miguel Pérez Francisco, professor Titular d'Universitat de Ciència dela Computació i Intel·ligència Artificial, de la Universitat Jaume I
Comissió suplent
President: Andreu Arnau Paradís, professor Titular d'Escola Universitària d'Economia Financera i Comptabilitat, de la Universitat Jaume I
Vocals: María José Masanet Llodrá, professora Titular d'Escola Universitària d'Economia Financera i Comptabilitat, de la Universitat Jaume I
Juan Angel Lafuente Luengo, professor Titular d'Universitat d'Economia Financera i Comptabilitat, de la Universitat Jaume I
Belén Gill de Albornoz Noguer, professora Titular d'Universitat d'Economia Financera i Comptabilitat, de la Universitat Jaume I
Vicente Pinto Tena, professor Titular d'Escola Universitària de Psicologia Evolutiva i de l'Educació, de la Universitat Jaume I
Codi: 10947
Categoria: Professor Col·laborador
Departament: Finances i Comptabilitat
Àrea de coneixement: Economia Financera i Comptabilitat
Activitat: Col·laborar en les tasques docents que li assigne el Departament relacionades amb l'àrea de coneixement
Perfil: Comptabilitat Financera i Auditoria Operativa i de Gestió
Dedicació: Completa
Duració: Indefinida
Comissió titular plaça
President: María Angeles Fernández Izquierdo, Catedràtica d'Universitat, d'Economia Financera i Comptabilitat de la Universitat Jaume I
Vocals: Antonio Vico Martínez, professor Titular d'Universitat d'Economia Financera i Comptabilitat, de la Universitat Jaume I
Andreu Arnau Paradís, professor Titular d'Escola Universitària d'Economia Financera i Comptabilitat, de la Universitat Jaume I
Vicent Pasqual Gómez i Juan, professor Titular d'Escola Universitària d'Economia Financera i Comptabilitat, de la Universitat Jaume I
Generós Ortet Fabregat, professor Titular d'universitat de Personalitat, Avaluació i Tractaments Psicològics, de la Universitat Jaume I
Comissió suplent
President: José Joaquín Alcarria Jaime, professor Titular d'Universitat d'Economia Financera i Comptabilitat, de la Universitat Jaume I
Vocals: Vicente Aragó Manzana, professor Titular d'Universitat d'Economia Financera i Comptabilitat, de la Universitat Jaume I
Juan Carlos Matallín Sáez, professor Titular d'Universitat d'Economia Financera i Comptabilitat, de la Universitat Jaume I
María Teresa Balaguer Coll, professora Titular d'Escola Universitària d'Economia Financera i Comptabilitat, de la Universitat Jaume I
Miguel Pérez Francisco, professor Titular d'Universitat de Ciència dela Computació i Intel·ligència Artificial, de la Universitat Jaume I
Codi: 10462
Categoria: Professor Col·laborador
Departament: Filosofia, Sociologia i Comunicació Audiovisual i Publicitat
Àrea de coneixement: Comunicació Audiovisual i Publicitat
Activitat: Col·laborar en les tasques docents que li assigne el Departament relacionades amb l'àrea de coneixement
Perfil: Docència en Imatge i Comunicació Corporativa. Llicenciatura en Publicitat i Relacions Públiques.
Dedicació: Completa
Duració: Indefinida
Comissió titular plaça
President: Rafael López Lita, Catedràtic d'Universitat, de Comunicació Audiovisual i Publicitat de la Universitat Jaume I
Vocals: José María Bernardo Paniagua, profesor Titular d'Universitat deTeoria dels Llenguatges i Ciències de la Comunicació, de la Universitat de València
Fernando Olivares Delgado, profesor Titular d'Escola Universitaria de Comunicació Audiovisual i Publicitat, de la Universitat d'Alacant
José Javier Marzal Felici, professor Titular d'Universitat de Comunicació Audiovisual i Publicitat, de la Universitat Jaume I
Jacinto Pallarés Mestre, professor Associat tipus 2 de Metodologia de les Ciències del Comportament, de la Universitat Jaume I
Comissió suplent
President: Ubaldo Armando Cuesta Cambra, Catedrátic d'Universitat de Comunicació Audiovisual i Publicitat de la Universitat Complutense de Madrid
Vocals: Adelaida Bolea de Anta, profesora Titular de Universidad e Comunicació Audiovisual i Publicitat de la Universitat Complutense de Madrid
María Victoria Carrillo Durán, professora Col·laboradora de Comunicació Audiovisual de la Universitat d'Extremadura
Marta Martín Llaguno, professora Titular d'Universitat de Comunicació Audiovisual i Publicitat, de la Universitat d'Alacant
María Victoria Oliver Guasp, professora Associada tipus 2 de Filologia Anglesa, de la Universitat Jaume I
Codi: 10842
Categoria: Professor Col·laborador
Departament: Finances i Comptabilitat
Àrea de coneixement: Economia Financera i Comptabilitat
Activitat: Col·laborar en les tasques docents que li assigne el Departament relacionades amb l'àrea de coneixement
Perfil: Direcció Financera i Gestió Bancària
Dedicació: Completa
Duració: Indefinida
Comissió titular plaça
President: María Angeles Fernández Izquierdo, Catedràtica d'Universitat, d'Economia Financera i Comptabilitat de la Universitat Jaume I
Vocals: María Jesús Muñoz Torres, professora Titular d'Universitat d'Economia Financera i Comptabilitat, de la Universitat Jaume I
María Luisa Nieto Soria, professora Titular d'Universitat d'Economia Financera i Comptabilitat, de la Universitat Jaume I
Juan Carlos Matallín Sáez, professor Titular d'Universitat d'Economia Financera i Comptabilitat, de la Universitat Jaume I
Comissió suplent
President: José Joaquín Alcarria Jaime, professor Titular d'Universitat d'Economia Financera i Comptabilitat, de la Universitat Jaume I
Vocals: Andreu Arnau Paradís, professor Titular d'Escola Universitària d'Economia Financera i Comptabilitat, de la Universitat Jaume I
Vicente Aragó Manzana, professor Titular d'Universitat d'Economia Financera i Comptabilitat, de la Universitat Jaume I
Antonio Vico Martínez, professor Titular d'Universitat d'Economia Financera i Comptabilitat, de la Universitat Jaume I
Codi: 10247
Categoria: Professor Col·laborador
Departament: Enginyeria Mecànica i Construcció
Àrea de coneixement: Expressió Gràfica en l'Enginyeria
Activitat: Col·laborar en les tasques docents que li assigne el Departament relacionades amb l'àrea de coneixement
Perfil: Expressió Gràfica en l'Enginyeria
Dedicació: Completa
Duració: Indefinida
Comissió titular plaça
President: Pedro Pablo Company Calleja, Catedràtic d'Universitat, d'Expressió Gràfica en l'Enginyeria de la Universitat Jaume I
Vocals: Margarita Vergara Monedero, professora Titular d'Universitat d'Expressió Gràfica en l'Enginyeria de la Universitat Jaume I
Maria Nuria Aleixos Borrás, professora Titular d'Universitat d'Expressió Gràfica en l'Enginyeria de la Universitat Jaume I
Ana Maria Piquer Vicent, professora Titular d'Universitat d'Expressió Gràfica en l'Enginyeria de la Universitat Jaume I
Arturo Aparici Castillo, professor Titular d'Escola Universitària de Sociologia, de la Universitat Jaume I
Comissió suplent
President: Manuel Roberto Contero González, professor Titular d'Universitat d'Expressió Gràfica en l'Enginyeria, de la Universitat Politècnica de València
Vocals: Antonio Pérez González, professor Titular d'Universitat d'Enginyeria Mecànica de la Universitat Jaume I
Joaquín Luis Sancho Bru, professor Titular d'Universitat d'Enginyeria Mecànica de la Universitat Jaume I
Francisco Tomás Sánchez Marín, professor Titular d'Universitat d'Enginyeria Mecànica de la Universitat Jaume I
Jacinto Pallarés Mestre, professor Associat tipus 2 de Metodologia de les Ciències del Comportament, de la Universitat Jaume I
Codi: 10095
Categoria: Professor Col·laborador
Departament: Traducció i Comunicació
Àrea de coneixement: Traducció i Interpretació
Activitat: Col·laborar en les tasques docents que li assigne el Departament relacionades amb l'àrea de coneixement
Perfil: Interpretació consecutiva i d'enllaç anglès-espanyol/ espanyol-anglès
Dedicació: Completa
Duració: Indefinida
Comissió titular plaça
President: María Calzada Pérez, professor Titular d'Universitat de la Universitat Jaume I
Vocals: Justine Ursula Brem Cripps, professor Titular d'Universitat de la Universitat Jaume I
Rosa María Agost Canós, professor Titular d'Universitat de la Universitat Jaume I
Juan Carlos Ruiz Antón, professor Titular d'Universitat de la Universitat Jaume I
Comissió suplent
President: Amparo Alcina Caudet, professor Titular d'Universitat de la Universitat Jaume I
Vocals: Pilar Civera García, professor Titular d'Universitat de la Universitat Jaume I
Anabel Borja Albi, professor Titular d'Universitat de la Universitat Jaume I
Josep Manuel Marco Borillo, professor Titular d'Universitat de la Universitat Jaume I
Codi: 10637
Categoria: Professor Col·laborador
Departament: Administració d'Empreses i Màrqueting
Àrea de coneixement: Comercialització i Investigació de Mercats
Activitat: Col·laborar en les tasques docents que li assigne el Departament relacionades amb l'àrea de coneixement
Perfil: Comercialització i Investigació de Mercats. Direcció Comercial II.
Dedicació: Completa
Duració: Indefinida
Comissió titular plaça
President: Enrique Bigné Alcañiz, Catedràtic d'Universitat de la Universitat de València
Vocals: Miguel Angel Moliner Tena, professor Titular d'Universitat de la Universitat Jaume I
Javier Sánchez García, professor Titular d'Universitat de la Universitat Jaume I
Miguel Angel López Navarro, professor Titular d'Universitat de la Universitat Jaume I
Comissió suplent
President: Luis Miguel Rivera Vilas, Catedràtic d'Universitat de la Universitat Politècnica de València
Vocals: Teresa Vallet Bellmunt, professor Titular d'Universitat de la Universitat Jaume I
Andreu Blesa Pérez, professor Titular d'Universitat de la Universitat Jaume I
Juan Carlos Bou Llusar, professor Titular d'Universitat de la Universitat Jaume I
Codi: 10239
Categoria: Professor Col·laborador
Departament: Administració d'Empreses i Màrqueting
Àrea de coneixement: Comercialització i Investigació de Mercats
Activitat: Col·laborar en les tasques docents que li assigne el Departament relacionades amb l'àrea de coneixement
Perfil: Comercialització i Investigació de Mercats. Màrqueting Internacional
Dedicació: Completa
Duració: Indefinida
Comissió titular plaça
President: Enrique Bigné Alcañiz, Catedràtic d'Universitat de la Universitat de València
Vocals: Miguel Angel Moliner Tena, professor Titular d'Universitat de la Universitat Jaume I
Javier Sánchez García, professor Titular d'Universitat de la Universitat Jaume I
Miguel Angel López Navarro, professor Titular d'Universitat de la Universitat Jaume I
Comissió suplent
President: Luis Miguel Rivera Vilas, Catedràtic d'Universitat de la Universitat Politècnica de València
Vocals: Teresa Vallet Bellmunt, professor Titular d'Universitat de la Universitat Jaume I
Andreu Blesa Pérez, professor Titular d'Universitat de la Universitat Jaume I
Ana Belén Escrig Tena, professor Titular d'Universitat de la Universitat Jaume I
Codi: 10453
Categoria: Professor Col·laborador
Departament: Filologia i Cultures Europees
Àrea de coneixement: Filologia Alemanya
Activitat: Col·laborar en les tasques docents que li assigne el Departament relacionades amb l'àrea de coneixement
Perfil: Docente: Lengua y Literatura alemanas con docencia en las titulaciones de Filología Inglesa y Humanidades. Investigador: Pragmática i análisis del discurso en lengua y literatura alemanas.
Dedicació: Completa
Duració: Indefinida
Comissió titular plaça
President: Jesús Bermúdez Ramiro, Catedràtic d'Universitat, Universitat Jaume I
Vocals: José Luis Otal Campo, professor Titular d'Universitat de la Universitat Jaume I
Ignasi Navarro Ferrando, professor Titular d'Universitat de la Universitat Jaume I
Nieves Alberola Crespo, professor Titular d'Universitat de la Universitat Jaume I
Comissió suplent
President: José Luis Blas Arroyo, Catedràtic d'Universitat, Universitat Jaume I
Vocals: José Ramón Prado Pérez, professor Titular d'Universitat de la Universitat Jaume I
Elena Ortells Montón, professor Titular d'Universitat de la Universitat Jaume I
Carmen Campoy Cubillo, professor Titular d'Universitat de la Universitat Jaume I
Codi: 10767
Categoria: Professor Col·laborador
Departament: Enginyeria Mecànica i Construcció
Àrea de coneixement: Projectes d'Enginyeria
Activitat: Col·laborar en les tasques docents que li assigne el Departament relacionades amb l'àrea de coneixement
Perfil: Docència en Metodologies del Disseny i Disseny Conceptual en l'Enginyeria Tècnica en Disseny Industrial i en Projectes en l'Enginyeria Tècnica Industrial, especialitat Mecànica i en l'Enginyeria Industrial
Dedicació: Completa
Duració: Indefinida
Comissió titular plaça
President: Eliseo Gómez-Senent Martínez, Catedràtic d'Universitat de la Universitat Politècnica de València
Vocals: Antonio Gallardo Izquierdo, professor Titular d'Universitat de la Universitat Jaume I
María Rosario Vidal Nadal, professor Titular d'Universitat de la Universitat Jaume I
Antonio Pérez González, professor Titular d'Universitat de la Universitat Jaume I
Comissió suplent
President: Salvador Capuz Rizo, Catedràtic d'Universitat de la Universitat Politècnica de València
Vocals: María Carmen González Cruz, professor Titular d'Escola Universitària de la Universitat Politècnica de València
Pablo Aragonés Beltrán, professor Titular d'Universitat de la Universitat Politècnica de València
Pedro Pablo Company Calleja, Catedràtic d'Universitat de la Universitat Jaume I
Codi: 10363
Categoria: Professor Col·laborador
Departament: Enginyeria Mecànica i Construcció
Àrea de coneixement: Enginyeria Mecànica
Activitat: Col·laborar en les tasques docents que li assigne el Departament relacionades amb l'àrea de coneixement
Perfil: Enginyeria Mecànica
Dedicació: Completa
Duració: Indefinida
Comissió titular plaça
President: Antonio Pérez González, professor Titular d'Universitat de la Universitat Jaume I
Vocals: Joaquín Luis Sancho Bru, TU, UJI
Francisco Tomás Sánchez Marín, TU, UJI
Pedro Pablo Company Calleja, Catedràtic d'Universitat de la Universitat Jaume I
Comissió suplent
President: Salvador Capuz Rizo, Catedràtic d'Universitat Universitat Politècnica de València
Vocals: María Carmen González Cruz, professor Titular d'Escola Universitària de la Universitat, UPV
Pablo Aragonés Beltrán, professor Titular d'Universitat de la Universitat Politècnica de València
Joaquín Navarro Esbrí, professor Titular d'Escola Universitària de la Universitat Jaume IANNEX IV
BAREM GENÈRIC PER A LA VALORACIÓ
DEL CURRÍCULUM
Per la valoració del currículum s'empraran els barems genèrics de la Universitat Jaume I de Castelló per a les figures de professorat contractat doctor o de professorat col·laborador.
En aplicació de la normativa autonòmica aquest barem ha de tenir en compte la següent especificitat:
S'aplicarà un coeficient multiplicador d'afinitat, entre 0,1 i 1, per a cada candidat i pels apartats del barem relacionats amb la formació (excepte expedient), la docència universitària i la investigació en funció del perfil de la plaça i de les necessitats docents i investigadores de la Universitat Jaume I.
Professorat contractat doctor
Formació ??..-..-??.. fins a 15 punts
Docència universitària ..-.. fins a 30 punts
Investigació ??????- fins a 40 punts
Valencià ????????. fins a 10 punts
Altres ?????????. fins a 5 punts
Professorat col·laborador
Formació ??..-..-??.. fins a 15 punts
Docència universitària ..-.. fins a 40 punts
Investigació ??????- fins a 30 punts
Valencià ????????. fins a 10 punts
Altres ?????????. fins a 5 punts
ANNEX V
MEMÒRIA (màxim 5000 caràcters)